title: "Theodor Mommsen/s\u00f6"
text: "Theodor Mommsen (*30. November 1817 \u2020 01. November 1903) wiar en nuur\u0111friisk Skuulmaister en Profesor fuar klasisk Liiren.\n\nHi es fual bikeent uuren aurdat hi \u00f6n't 19. Jaarh\u00f6nert mal n\u00f6\u00f6rig Aarber om Histoorie maaket heer. Senerlig sin Werk om di roomsk Histoorie es bit deling en gur Stek Werktj\u00fcch fuar Aarber trinjom des Theema.\n\nMommsen heer \u00f6n't Jaar 1902 di Nobelpris fuar Literatuur.\n\nDiaraur hen wiar hi uk en bikeent Poliitiker, diar \u00f6n't preussisk en dit d\u00fctsk Parlament seet.\n\nLeewent \nMommsen k\u0101m \u00f6n Gaarding \u00fcp Eidersteed t\u00f6 W\u0101rel. \u0100pwukset es hi \u00f6n Bad Oldesloe. \nHi waar t\u00f6 Bigening Profesor fuar Histoorie \u00f6n di Uniwersiteet fan Leipzig, waar da leeter Mef\u00f6ligster fan di Akademii. Ee\u0111er 1868 wiar hi Profesor fuar roomsk Histoorie bi di Uniwersiteet fan Berlin.\n\nFuar sin Aarberen om Weetenskep heer Mommsen masi Iaringen fingen: Di \"Bl\u00f6 Max\", di hoogtst Iaring fan't Militeer, Iarenb\u00fc\u00fcrer fan Room sa \u00fcs uk di Nobelpris fuar sin Aarber om Tialenliteratuur\n\nWerken om Weetenskep \n\n Di histoorie fan Room: des Aarber heer Mommsen mung 1854 en 56 maaket. Hi faat diarbenen di Histoorie bit t\u00f6 di r\u00f6\u00f6msk Republik en Julius Caesar t\u00f6hop.\n R\u00f6\u00f6msk gr\u00fcnjseetelk Rocht: (1871-1888)\n Roomsch Straafrocht (1899)\n en jit muar \u00fcs 1500 Aarberen en Ofhanelingen aur \u00fc\u0111er Theemen en Biriken.\n\nJit wat om di Nobelpris \n\nMommsen wiar di ialst Mensk wat di Pris fing, hi wiar al 85 Jaaren ual.\n\nHi her uk me 1817 dit jest Gibuursjaar fan di Prisdraiern.\n\nLuki uk jir \n\n Theodor Mommsen as \u201eKlassiker der Geschichtswissenschaft\u201c\n Biogr\u0101phisk B\u00f6\u00f6r\n Mommsens Roomsch histoorii, tj\u00fcsch \u00e4n \u00e4nglisch, bai Project Gutenberg\n\n Leewentslaap, Stamboom, Sitaati, Galerii ..., Priwaatsir\n\nMommsen\nMommsen\nBiografii S\u00f6l'ring"